A pápa Rómában
A pápa elhatározza, hogy inkognitóban bemegy Rómába. Beül a sötétített ablakú limuzinba, és megmondja a sofőrnek, hogy irány a város! A sofőr azonban baromira be van rezelve, mert még sosem vitte a pápát egyedül, mindig testőrök sorfala kísérte, és nagyon izgul, nehogy valami történjen, ezért csigalassúsággal vánszorognak. A pápa rászól, hogy hajtson gyorsabban, de a sofőr 40-nél nem hajlandó gyorsabban menni. A papa megelégeli, és azt mondja: - Cseréljünk helyet, majd én megmutatom, hogy kell vezetni! Megtörténik a csere, a pápa padlóig nyomja a gázt. Persze egyből kiszúrja őket egy rendőrautó, és leinti őket. Kipattan az egyik rendőr, odalép a vezető felőli ablakhoz, amelyik hangtalanul letekeredik. A rendőr meglátja a pápát, azután falfehéren elnézést rebeg, és visszarohan a rendőrautóhoz. A társa dühösen kérdi: - Mi van, miért nem büntetted meg, hülye vagy? - Te, én nem mertem, olyan fontos személyiség ült abban a kocsiban... - Csak nem a polgármester? Hát pedig arra igazán ráférne, elég mostohán bánik velünk! - Nem, nem, sokkal fontosabb személy... - Csak nem valamelyik korrupt miniszter? - Nem, nem, fontosabb... - A miniszterelnök? - Nem, nem... - Hát akkor ki a franc, nyögd már ki végre! - Azt nem tudom, de maga a pápa a sofőrje... 